open-index/open-wikipedia-markdown huggingface dataset:
Kaijveidīgie

**Kaijveidīgie**, **kaijveidīgo apakškārta** (*Lari*) ir viena no tārtiņveidīgo kārtas (*Charadriiformes*) apakškārtām. Tā apvieno 7 tārtiņveidīgo putnu dzimtas, no kurām pazīstamākās ir kaijas, klijkaijas, zīriņi un alki. 

Nesenā pagātnē kaijveidīgo apakškārtā tika sistematizētas tikai 3 dzimtas: kaiju dzimta, kas apvienoja kaiju un zīriņu sugas, klijkaiju dzimta un smēlējzīriņu dzimta. Tomēr pēdējo gadu molekulārie un DNS pētījumi ir ieviesuši izmaiņas putnu klasifikācijā un dzimtu skaits apakškārtā ir pieaudzis.

## Izplatība
Kaijveidīgie putni ir sastopami visā pasaulē, sākot ar Arktiku un beidzot ar Antarktiku. Latvijā var novērot 36 kaijveidīgās sugas: 17 no kaiju dzimtas, 8 no zīriņu dzimtas, 5 no alku dzimtas, 4 no klijkaiju dzimtas, 2 no bezdelīgtārtiņu dzimtas. No kaiju dzimtas Latvijā visbiežāk sastopama ir sudrabkaija (*Larus argentatus*) un kajaks (*Larus canus*). No zīriņu dzimtas - upes zīriņš (*Sterna hirundo*). Visi kaijveidīgie putni, izņemot bezdelīgtārtiņu dzimtu (*Glareolidae*), ir tipiski ūdensputni. 

## Sistemātika
* **Kaijveidīgo apakškārta** (*Lari*)
** Alku dzimta (*Alcidae*)
** Bezdelīgtārtiņu dzimta (*Glareolidae*)
** Kaiju dzimta (*Laridae*)
** Klijkaiju dzimta (*Stercorariidae*)
** Krabju tārtiņu dzimta (*Dromadidae*)
** Smēlējzīriņu dzimta (*Rhynchopidae*)
** Zīriņu dzimta (*Sternidae*)

## Atsauces

## Ārējās saites
* Lari (suborder)
1297. gads

**1297. gads** () bija parastais gads, kas pēc Jūlija kalendāra sākās otrdienā.

## Notikumi
* 8. janvāris — Monako iegūst neatkarību.
* 28. augusts — Edvards I nesekmīgi iebrūk Flandrijā.

## Dzimuši
* Ķēstutis — Lietuvas lielkņazs.
Lija Mišela

**Lija Mišela Sarfati** (; dzimusi ) ir amerikāņu aktrise un dziedātāja.

Karjeru sākusi jau bērnībā ar lomām Brodvejas mūziklos *[[Nožēlojamie (mūzikls)|Les Misérables]]* (1995—1996) un *[[Ragtime (mūzikls)|Ragtime]]* (1997—1999). 2006. gadā piedalījās *Spring Awakening* mūzikla veidošanā. Viņa ir pazīstama ar Reičelas Berijas lomu *[[Fox Broadcasting Company|Fox]]* seriālā "Radīti skatuvei" (2009—2015). Par Reičelas attēlošanu saņēmusi Ekrāna aktieru ģildes balvu kā daļa no aktieru sastāva, vēl ir saņēmusi vairākas individuālās balvas, tāpat bijusi nominēta vairākām citām balvām. Žurnāls *[[Time]]* viņu atzina par vienu no simt 2010. gada ietekmīgākajām personām pasaulē.

Mišela atveidojusi lomas tādos TV seriālos kā *[[Scream Queens]]* (2015—2016) un *[[The Mayor]]* (2017). Pirmā viņas loma kino bija filmā "Jaungada nakts" (2011).

2014. gada 28. februārī izdevusi savu debijas studijas albumu *[[Louder]]*. 2017. gada 28. aprīlī izdeva savu otro albumu *[[Places]]*, pēc tam devās tūrē ar Derenu Krisu. 2019. gada 25. oktobrī tika izdots dziedātājas pirmais Ziemassvētku albums ar nosaukumu *Christmas in The City*, kurā sadarbojas ar divām citām "Radīti skatuvei" zvaigznēm Džonatanu Grofu un Derenu Krisu.

2019. gada 10. martā apprecējusies ar uzņēmēju Zendiju Reiču.

## Diskogrāfija
;Studijas albumi
* 2014. gada 28. februārī: *[[Louder]]*
* 2017. gada 28. aprīlī: *[[Places]]*
* 2019. gada 25. oktobrī: *[[Christmas in The City]]*

## Atsauces

## Ārējās saites
Joel

***Joel*** var būt:

* Joēls — pravietis Bībelē;
* Joēla grāmata — viena no Vecās Derības grāmatām;

; uzvārds
* Billijs Džoels — amerikāņu mūziķis, pianists, dziedātājs.
Krokodilu dzimta

thumb|550px|Distrubition of crocodiles
**Krokodilu dzimta** (*Crocodylidae*) ir krokodilu kārtas dzimta. Mūsdienās ir sastopamas tikai 13 krokodilu dzimtas sugas, kas ietilpst divās ģintīs — īsto krokodilu un struppurna krokodilu ģintīs. Pārējās krokodilu dzimtas ģintis ir izmirušas. Garākais no krokodilu dzimtas dzīvniekiem ir sālsūdens jeb šķautņgalvas krokodils (*Crocodylus porosus*), kura garums var sasniegt pat 6 metrus, savukārt Nīlas krokodils ir viens no cilvēkam visbīstamākajiem (viens no slavenākajiem krokodiliem ir Gustavs). Tie apdzīvo galvenokārt Āfrikas, Amerikas, Āzijas un Austrālijas tropu un subtropu reģionus.

## Iedalījums
Krokodilu dzimta sīkāk dalās 2 apakšdzimtās:
* krokodilu apakšdzimta (*Crocodylinae*)
** īstie krokodili (*Crocodylus*)
** struppurna krokodili (*Osteolaemus*)
** †*[[Aldabrachampsus]]*
** †*[[Euthecodon]]*
** †*[[Rimasuchus]]*
** †*[[Voay]]*
* †*[[Mekosuchinae]]*
** †*[[Australosuchus]]*
** †*[[Baru]]*
** †*[[Kambara]]*
** †*[[Mekosuchus]]*
** †*[[Pallimnarchus]]*
** †*[[Quinkana]]*
** †*[[Trilophosuchus]]*
** †*[[Volia]]*

† — apakšdzimta vai ģints ir izmirusi.

Agrāk pie krokodilu dzimtas pieskaitīja arī gaviālkrokodilu apakšdzimtu (*Tomistominae*), bet tagad tā pieder gaviālu dzimtai.
Krokodili

**Krokodili** var būt:

* īstie krokodili — krokodilu dzimtas ģints;
* krokodilu dzimta — krokodilu kārtas dzimta;
* krokodilu kārta — rāpuļu klases kārta.
ODBC

**ODBC** (Open Database Connectivity) ir programmatūras saskarne (interfeiss), kas ļauj piekļūt datu bāzēm, to izstrādājusi kompānija Microsoft, sadarbībā ar Simba Technologies pamatojoties uz Call Level Interface (CLI) specifikācijām, kuras ir izstrādātas SQL Access Group, X / Open, un Microsoft organizācijās. CLI standarts paredz unificēt programmu savstarpējo sadarbību ar DBVS, padarīt tās neatkarīgas no DBVS pārdevējiem un programmatūras/aparatūras platformām.

1990. gada sākumā eksistēja vairāki datubāzu pārdevēji, katrs ar savu saskarni. Ja lietojumprogrammatūrai bija nepieciešams sazināties ar vairākiem datu avotiem, bija nepieciešams rakstīt savu kodu, lai tas varētu sazināties ar katru no datu bāzēm. Lai atrisinātu šo problēmu, Microsoft un citi uzņēmumi izveidoja standarta saskarni, lai varētu nosūtīt un saņemt datus no dažādiem datu avotiem. Šo saskarni nosauca par: Open Database Connectivity jeb atvērtā saikne ar datu bāzi.

Izmantojot ODBC pielikumu, programmētāji varēja izstrādāt lietojumus, lai izmantotu vienotu saskarni, lai piekļūtu datiem, neuztraucoties par mijiedarbību ar vairākiem informāciju avotiem.

Tas tiek sasniegts pateicoties tam, ka dažādu datu bāzu piegādātāji, izveido dziņus, kas īsteno īpaša satura funkciju izpildi ņemot vērā savu produktu īpatnības. Lietojumi izmanto šīs funkcijas, lai īstenotu pieeju dažādiem datu avotiem.

MFC pilnveidoja ODBC lietojumprogrammu izstrādātājiem. Īstā ODBC saskarne ir parastā procesuālā API. Tā vietā, lai izveidotu vienkāršu procesuālo API, MFC izstrādātāji radīja abstraktu klašu kopumu, kas pārstāvēja datu bāzes loģisko būtību.

## Atsauces
Kazimirišķu muiža

thumb|250px|Kazimirišķu muižas kungu māja 20. gadsimta sākumā.
**Kazimirišķu muižas** () kungu māja atradās Augšdaugavas novada Pilskalnes pagasta Kazimiriškos. Līdz 1920. gada agrārajai reformai muiža piederēja Plāteru-Zībergu dzimtai. Muižas nosaukums cēlies no grāfa Jana Kazimira Juzefa Plātera-Zīberga (1808-1876) vārda. Mūsdienās saglabājies vienīgi Kazimirišķu muižas parks.

## Vēsture
Kazimirišķu muižas kungu māja celta Tjūdoru neogotikas stilā un pabeigta 1878. gadā. Ēka sastāvēja no diviem atšķirīgu izmēru būvapjomiem, kurus vienoja vienstāvīgs korpuss. Fasādes bija rotātas ar stilam atbilstošām dzeguļu joslām un robotām karnīzēm.
Muižā saimniekoja Janīna Plātere-Zīberga. Pirmā pasaules kara laikā muižas ēkas tika iznīcinātas.

## Atsauces
Lacuna Coil

***Lacuna Coil*** ir gotiskā metāla grupa no Milānas Itālijā. Tā tika izveidota 1994. gadā. Grupas sākotnējais nosaukums bija ***Sleep of Right***, kas vēlāk tika nomainīts uz ***Ethereal***, bet vēl vēlāk uz pašreizējo nosaukumu — *Lacuna Coil*. Grupa ir izdevusi desmit albumus. Visveiksmīgākais grupas albums ir 2008. gada albums *[[Shallow Life]]*, kas debitēja *[[Billboard 200]]* topa 16. vietā.

## Diskogrāfija
;Studijas albumi
* *[[In a Reverie]]* (1999)
* *[[Unleashed Memories]]* (2001)
* *[[Comalies]]* (2002)
* *[[Karmacode]]* (2006)
* *[[Shallow Life]]* (2009)
* *[[Dark Adrenaline]]* (2012)
* *[[Broken Crown Halo]]* (2014)
* *Delirium* (2016)
* *Black Anima* (2019)
* *Sleepless Empire* (2025)

;EP ieraksti
* *[[Lacuna Coil (EP)]]* (1998)
* *[[Halflife (EP)]]* (2000)

## Ārējās saites

* Oficiālā mājaslapa
Finlux

right|''Finlux'' logo
**Finlux** ir plaša patēriņa elektronikas zīmols, kas aptver radiouztvērējus, plazmas televizorus un DVD atskaņotājus. Gadu gaitā zīmols piederēja vairākiem starptautiskiem uzņēmumiem. Kopš 2006. gada tas pieder Turcijas elektronikas ražotajam *[[Vestel]]*.

## Vēsture
Nosaukums *Finlux* pirmoreiz parādījās 1964. gadā, kad *[[Lohja (uzņēmums)|Lohjan Kalkkitehdas]]* meitas uzņēmums *Iskumetalli Oy* sāka piedāvāt televizorus ar *[[Luxor (uzņēmums)|Finlux]]* zīmolu. Sūkņu ražotājs *Iskumetalli* nonāca *Lohja* īpašumā 1947. gadā; 1949. gadā tas sāka ražot *Luxor* radioaparātus ar *Lohja* iegādātu licenci. 1958. gadā *Iskumetalli* sāka ražot melnbaltos televizorus. 
1971. gadā *Iskumetalli* rūpnīca tika nosaukta par *Finlux*; nākamajā gadā sāka ražot krāsu televizorus. Līdz 1973. gadam visas *Lohja* elektronikas ražotnes tika apvienotas *Finlux* grupā.

1977. gadā *Lohja* no *Instrumentarium Oy* nopirka pētniecisko projektu, kas saistīts ar elektroluminiscences displejiem, un tos sāka ražot *Finlux*. 1979. gadā *Lohja* iegādājās televizoru ražotāju *Asa Radio Oy*, kas radiouztvērējus ražoja kopš 1927. gada.

1990. gada decembrī *Lohja* un *[[Wärtsilä]]* apvienojās ar nosaukumu *Metra Oy Ab*. Pēc apvienošanās *Metra* pamazām atteicās no visām bijušās *Lohja* nozarēm. 1991. gadā *Finlux* elektroluminiscences displeju ražotne tika pārdota *[[Planar Systems]]*, turpinot ražot displejus Espo. Vēlāk *Planar* visu savu elektroluminiscences displeju ražošanu apvienoja Espo, slēdzot ražotni Oregonā.

1992. gadā *Finlux* televizoru ražošana tika pārdota *[[Nokia]]*, kas jau ražoja televizorus ar zīmoliem *[[Salora (Somijas uzņēmums)|Salora]]*, *Schaub-Lorenz* un *Oceanic*. 1996. gadā *Nokia* pārdeva visas savas televizoru ražotnes un ar televizoriem saistītos zīmolus Honkongas uzņēmumam *Semi-Tech*. Televizori Somijā tika ražoti līdz 2000. gadam, kad *Semi-Tech* apakšuzņēmums bankrotēja.

Lai turpinātu televizoru ražošanu, Norvēģijas kompānija *Otrum Electronic* 2002. gadā izveidoja uzņēmumu *Finlux Oy Ab*. Tajā laikā televizoru tirgū notika pāreja no kineskopiem uz plakanajiem paneļiem, bet *Finlux* nereformēja savu ražošanu. 2005. gada septembrī uzņēmums bankrotēja ar 50 miljoniem zaudējumu.

2006. gadā Turcijas elektronikas uzņēmums *[[Vestel]]*, kas piederēja korporācijai *[[Zorlu Holding]]*, iegādājās *Finlux* zīmolu. Tas ražošanu koncentrēja uz plakanajiem televizoriem un citu plaša patēriņa elektroniku, tādu kā DVD atskaņotāji, ierakstītāji un ciparu televīzijas iekārtas. Ražošana Somijā netika turpināta. Ziemeļvalstu tirgū ar *Finlux* mārketingu nodarbojās uzņēmums *Vestel Scandinavia Oy Ab*.

## Atsauces

## Ārējās saites
* Finlux mājaslapa  
* Finlux Apvienotajā Karalistē 
* ''Lohja'' vēsture ''Wärtsilä'' mājaslapā
Kurkuma

**Kurkuma** (*Curcuma longa*) ir ingveru dzimtas augs, no kura iegūst dzelteno un zaļo krāsu, kas tiek izmantotas audumu krāsošanā, kā arī krāsviela pārtikas produktos. Tā sakni izmanto arī medicīnā. Kurkuma tiek kultivēta tikai tropu un subtropu joslā, jo tai ir nepieciešams silts klimats. Par tās izcelsmes vietu uzskata Dienvidāziju.
Bruklina Dekere

**Bruklina Dekere** (; dzimusi ) ir amerikāņu modele un aktrise. Pazīstama ar fotografēšanos *Sports Illustrated Swimsuit Issue*. B. Dekere bija uz *Sports Illustrated Swimsuit Issue* 2010. gada izdevuma vāka. Tāpat darbojusies *Victoria's Secret*. 2011. gadā debitējusi kā aktrise ar lomu filmā "Izliecies par manu sievu". Precējusies ar amerikāņu tenisistu Endiju Rodiku.

## Atsauces

## Ārējās saites

* Oficiālā mājaslapa
Igors Akinfejevs

**Igors Akinfejevs** (; dzimis ) ir profesionāls krievu futbolists, spēlē vārtsarga pozīcijā, bijušais Krievijas izlases dalībnieks. Kopš 2003. gada pārstāv Krievijas Premjerlīgas klubu PFK CSKA Maskava, kurā aizvadījis visu profesionāļa karjeru.

CSKA sastāvā izcīnījis trīs Krievijas čempiontitulus, četras reizes izcīnījis Krievijas superkausu un piecas reizes — kausu. 2005. gadā izcīnīja arī UEFA kausā. Krievijas izlases sastāvā spēlējis četros Eiropas čempionātu finālturnīros (2004, 2008, 2012, 2016). 2008. gadā tika izcīnīta trešā vieta.

## Sasniegumi
**CSKA Moscow**

* Krievijas Premjerlīga: 2003, 2005, 2006, 2012—13, 2013—14, 2015—16
* Krievijas kauss: 2004—05, 2005—06, 2007—08, 2008—09, 2010—11, 2012—13, 2022—23
* Krievijas Superkauss: 2004, 2006, 2007, 2009, 2013, 2014, 2018
* UEFA kauss: 2004—05

**Individuālie sasniegumi**

* Krievijas Premjerlīgas gada labākais spēlētājs: 2012—13

## Ārējās saites

* Mājaslapa
Portualegri

**Portualegri** (, ) ir pilsēta Brazīlijas dienvidos, Riugrandi du Sulas štata administratīvais centrs un lielākā pilsēta. Ar 1,48 miljoniem iedzīvotāju tā ir desmitā lielākā pilsēta valstī. Tās aglomerācijā iedzīvotāju skaits pārsniedz 4 miljonus. Portualegri atrodas Gvaibas ezera austrumu krastā, mazliet uz dienvidiem no pilsētas Gvaibas ezers savienots ar Patusas lagūnu.

Portualegri ir viens no lielākajiem Brazīlijas kultūras, politikas un saimniecības centriem. Pilsētu 1772. gadā ar nosaukumu Portu duš Kazaisa (*Porto dos Casais*) dibināja imigranti no Azoru salām. Gadu vēlāk nosaukums tika mainīts uz pašreizējo. 1810. gadā ieguva pilsētas statusu. 19. gadsimta beigās šeit ieceļoja vairāku citu zemju pārstāvji, galvenokārt no Vācijas, Itālijas un Polijas. Lielais vairākums pilsētas iedzīvotāju ir eiropiešu izcelsmes.

## Klimats

Portualegri valda mitrs subtropu klimats (Cfa pēc Kepena klimata klasifikācijas). Klimatu stipri ietekmē Gvaibas ezera (arī Patusas lagūnas) tuvums, paaugstinot gaisa mitrumu. Nokrišņi galvenokārt izpaužas lietus veidā un tie ir salīdzinoši vienmērīgi sadalīti visa gada griezumā. Gada nokrišņu daudzums ir 1425 mm. Sniegs ir ļoti reta parādība, 

## Sports
Līdzīgi kā visā valstī, arī Portualegri populārākais sporta veids ir futbols. Ievērojamākie futbola klubi *[[Portualegri "Grêmio"|Grêmio Foot-Ball Porto Alegrense]]* un *[[SC Internacional|Sport Club Internacional]]*.

Pilsēta bija viena no 2014. gada FIFA Pasaules kausa norises vietām.

## Atsauces

## Ārējās saites
Grunvaldes kauja

**Grunvaldes kauja** (), **Tannenbergas** () jeb **Žalgires kauja** () notika Vācu ordeņa valsts Prūsijas daļā starp Tannenbergas un Grīnfeldes () jeb Grunvaldes (), jeb Zaļģires vai Žalgires () ciemiem 1410. gada 15. jūlijā. Polijas karaļa Jagaiļa un Lietuvas dižkunigaiša Vītauta vadītais apvienotais Polijas Karalistes un Lietuvas dižkunigaitijas karaspēks sagrāva Vācu ordeņa spēkus. Kaujā krita Vācu ordeņa virsmestrs Ulrihs fon Jungingens un visa Vācu ordeņa bruņniecības elite.

1411. gadā Toruņā tika noslēgts pirmais Tornas miera līgums, nodrošinot Polijas-Lietuvas robežas un parādot, ka poļu-lietuviešu savienība ir vērā ņemams spēks visā Eiropā. Pēc šī miera līguma Lietuva atguva savā kontrolē Žemaitiju.

## Nosaukums
Jagailis vietu, kur viņi cīnījušies ar krustnešiem, latīņu tekstā nosaucis par *Grunenvelt* (lejasvācu valodā — 'Zaļais lauks'). Vēlāka laika poļu hronisti to kļūdaini min kā *Grunwald*, kas augšvācu valodā nozīmēja zaļu mežu. 1446. gada Lietuvas baltkrieviskajā hronikā minēts arī nosaukums "Dubrovenskas kauja", pēc tuvākās pilsētas Dombruvnas vārda.

Latviski rakstītajos avotos vācu iespaidā līdz 20. gadsimta vidum kauju dēvēja par "kauju pie Tannenbergas", kā citi nosaukumi šai laikā lietoti "kauja pie Grunvaldes" (poļu variants) vai "kauja pie Zaļģires" (lietuviešu variants). Latvijas PSR laikā (kad Austrumprūsija jau bija sadalīta starp Poliju un PSRS) krievu historiogrāfijas iespaidā latviešu valodā ieviesās nosaukums "Grīnvaldes kauja" (), kaut gan Grīnfeldes () ciems pēc iekļaušanas Polijā jau bija pārdēvēts par Grunvaldi ().

Attēls:Battle of Tannenberg.jpg|Grīnvaldes (Žalgiras) kaujas attēlojums Bernes hronikā (1483)
Attēls:Teutonic Order in the 14th century (135770289).jpg|Vācu ordeņa valsts teritorija 1410. gadā
Lietuva 1411 m..png|Kuršu, zemgaļu un sēļu zemju pievienošana pēc uzvarētās kaujas

## Atsauces

## Ārējās saites
Aleksandrs Rjazancevs

**Aleksandrs Rjazancevs** (; dzimis 1980. gada 15. martā) ir krievu hokejists, aizsargs, Krievijas hokeja izlases spēlētājs. Pašlaik (2014) Rjazancevs pārstāv Kontinentālās hokeja līgas klubu Habarovskas "Amur".

## Spēlētāja karjera
Savu profesionālā spēlētāja karjeru Rjazancevs uzsāka 1996.—97. sezonā, kad aizvadīja 20 spēles Krievijas Superlīgas kluba Maskavas "Spartak". Nākamo sezonu aizsargs iesāka "Spartak" otrajā sastāvā, sezonas vidū pārceļoties uz QMJHL. Pēc sezonas beigām NHL draftā Rjazancevu izvēlējās Kolorādo "Avalanche" vienība.

1998.—99. sezonā Aleksandrs turpināja spēlēt QMJHL, divas spēles aizvadot arī AHL kluba Heršijas "Bears" rindās. Ziemeļamerikā Rjazancevs aizvadīja vēl nākamās četras sezonas, taču līdz debijai NHL tā arī nenonāca, 2003. gada vasarā atgriežoties Krievijā, pievienojoties Jaroslavļas "Lokomotiv" rindām.

"Lokomotiv" sastāvā Rjazancevs aizvadīja nākamās divas sezonas, taču 2005.—06. sezonu aizvadīja Maskavas "Dinamo" vienībā. Pēc tam līdz pat 2008.—09. sezonas ievadam Rjazancevs spēlēja Sanktpēterburgas "SKA" rindās, taču tad pievienojās Omskas "Avangard". 2010.—11. sezonas nogalē Rjazancevs tika aizmainīts uz Ufas "Salavat Julajev" vienību, tās sastāvā izcīnot Gagarina kausu.

2011.—12. gada sezonu hokejists aizvadīja Čeļabinskas "Traktor"sastāvā. 2012. gada vasarā noslēdza divu gadu līgumu ar Čerepovecas "Severstal", taču 2013. gada jūnijā tika aizmainīts uz Maskavas "Spartak" vienību.

Krievijas izlases rindās spēlējis 2005. gada Pasaules čempionātā, tajā izcīnot bronzas medaļas, kā arī divos Pasaules čempionātos junioriem.

## Ārējās saites
Rjazancevs

**Rjazancevs** (; sieviešu dzimtē Rjazanceva *(Ряза́нцева)*) ir krievu cilmes uzvārds. Cilvēki ar šo uzvārdu:
* Aleksandrs Rjazancevs (*Александр Рязанцев*; 1980) — Krievijas hokejists;
* Aleksandrs Rjazancevs (*Александр Рязанцев*; 1985) — Krievijas šahists.
Havels

**Havels** var būt:

* Vāclavs Havels (*Václav Havel*) (1936-2011) — čehu dramaturgs, dzejnieks un politiķis;
* Miroslavs Havels (*Miroslav Havel*) (1881-1958) — čehu šaha problēmists.
Vāclavs Havels

**Vāclavs Havels** (, ; dzimis , miris ) bija čehu dramaturgs, esejists, dzejnieks, disidents un politiķis.

Viens no 1977. gadā publicētā programmātiskā dokumenta "Hartija 77" sastādītājiem un tā izraisītās neformālās kustības līderiem. Pēc sociālisma krišanas Čehoslovākijā kļuva par pēdējo Čehoslovākijas prezidentu laikā no 1989. līdz 1992. gadam, bet pēc tam — par pirmo Čehijas prezidentu (1993—2003). V. Havels ir sarakstījis vairāk nekā 20 lugas un vairākus citus darbus, kas tikuši tulkoti dažādās pasaules valodās. Savas darbības laikā saņēmis vairāku valstu apbalvojumus, tai skaitā ASV Prezidenta brīvības medaļu (*Presidential Medal of Freedom*). Žurnāla *Prospect* 2005. gada vispasaules sarakstā "pasaules 100 lielākie intelektuāļi" V. Havels ieņēma 4. vietu.

## Atsauces

## Ārējās saites

*
ISAM

**ISAM** (no  — "indeksēti secīga piekļuves metode") ir veids, kā ātri piekļūt uzglabātajiem datiem. Šī metode sākotnēji tika izstrādāta kompānijā IBM, lai izmantotu to savos lieldatoros, bet tagad tā ir galvenais veids, kā pasniegt datus gandrīz visās datu bāzēs (relāciju uc).

ISAM ierakstus par datiem un indeksiem glabā atsevišķi, kas ir būtiski, lai maksimāli ātri piekļūtu ierakstiem. Dati tiek glabāti secīgi (ISAM sākotnēji tika izmantota, lai uzglabātu datus datu lentēs, kas nodrošināja tikai secīgu datu lasīšanu / rakstīšanu). Otrajā datu kopā - keša tabulā - atrodas indeksi, kas satur norādes, kuras ļauj iegūt dažus ierakstus bez to meklēšanas visā datu bāzē. Tas nedaudz atšķiras no mūsdienu datubāzu indeksiem, jo tajās indeksi tiek glabāti tieši ierakstos. ISAM pamatiezīmes ir tas, ka indeksi ir mazi, un meklēšana tajos notiek ātri. Lai veiktu izmaiņas ierakstos, nav nepieciešams mainīt visus ierakstus, bet nepieciešams tikai atjaunot indeksu.

Relāciju datu bāzes var tikt būvētas, izmantojot par pamatu ISAM uzglabāšanas paņēmienu, pievienojot loģiku, lai saglabātu integritāti attiecībās starp tabulām. Parasti lauku izmanto sasaistei (ārējā atslēga), un tas tiek indeksēts ātrai meklēšanai. Protams, tas ir lēnāk, nekā vienkārši glabāt norādes uz atbilstošo ierakstu citā tabulā tieši ierakstos, toties izmainot datus fiziskajā slānī, nebūs nepieciešams veikt izmaiņas norādēs.

ISAM ir viegli īstenot, un tā ir lēta metode. Maksa par to ir tāda, ka katram klienta datoram ir jāuztur savs savienojums ar katru failu, kas ir pieejams. Tas var radīt konfliktus, vienlaicīgi darbojoties vairākiem klientiem un mēģinot mainīt vai ievietot jaunas vērtības, un var novest pie datu zuduma. Šī problēma parasti tiek atrisināta, pievienojot klienta-servera lietojumprogrammu, kas apkalpo un koordinē lietotāju pieprasījumus, tādējādi nodrošinot datu veselumu. Tas ir pamata jēdziens datu bāzes vadības sistēmā, kas izveido klientu līmeni virs attiecīgajiem datiem.

ISAM tika aizstāta ar IBM metodoloģiju - VSAM (Virtual Storage Access Method). Vēlāk IBM izstrādāja DB2, kas kļuva par galveno datu bāzu vadības sistēmu pamatu IBM kompānijā. VSAM – tas ir fizisko datu glabāšanas veids, kas tiek izmantots DB2 sistēmā.

MySQL īstenoja ISAM paplašinājumu un radīja MyISAM.
Baltmuiža (muiža)

thumb|250px|Baltmuižas kungu māja 1927. gadā.
250px|thumb|Baltmuiža 2010. gadā.
**Baltmuižas** (, *Baltensee*) kungu māja atrodas Baltmuižas ezera stāvkrastā Augšdaugavas novada Prodes pagasta Baltmuižas ciemā. Līdz 1920. gada agrārajai reformai muiža piederēja Budbergu-Beninghauzenu dzimtai. Pēc tam tajā iekārtota skola, pēc Otrā pasaules kara arī apavu darbnīca. Tagad muižas ēkas ir privatizētas un notiek to restaurācija.

## Vēsture
Baltmuižas kungu mājas senākā daļa ir vienstāvu mūra ēka, kas celta klasicisma stilā un pabeigta 1803. gadā. Ēkas abās garenfasādēs centrā ir trīs asu mezonīns ar trīsstūra formas frontonu. Tai ir divslīpju jumts ar nošļauptiem galiem, fasādes gludi apmestas, ap logiem reljefas apmales un palodzes ar dekoru zem tām. Pagalma pusē dekors zem palodzēm veidots reljefs, ezera fasādē krāsots. Iekšienē bijušas klasicisma stila koka kāpnes, balti glazētas reljefas podiņu krāsnis, iekšdurvju vērtnes.

Vecajai kungu mājai ziemeļu galā 19. gadsimta beigās piebūvēja divu stāvu sānu korpusu historisma stilā. Ēkai ir profilēta mūra jumta dzega un reljefa apdare ap logu un durvju ailām. Šajā laikā uzbūvēta arī koka veranda pie pagalma fasādes galvenās ieejas durvīm un no laukakmeņiem celta vienstāvu piebūve.

Netālu atrodas Baltmuižas 1812. gada kara franču karavīru kapi.

## Atsauces
Baltmuiža

**Baltmuiža** var būt:
* Baltmuiža — apdzīvota vieta Eglaines pagastā
* Baltmuiža — apdzīvota vieta Kalupes pagastā
* Baltmuiža — apdzīvota vieta Prodes pagastā
* Baltmuiža — bijusī muiža tagadējā Prodes pagasta teritorijā

## Skatīt arī
* Boltmuiža
Nacionālais Polārais un okeānu pētniecības centrs

**Nacionālais Polārais un okeānu pētniecības centrs** (, **NCPOR**; ) ir Indijas valdības pētniecības organizācija, Okeānu attīstības departamenta autonoma institūcija. Centrs ir atbildīgs par Indijas Antarktikas programmu un uztur Maitri pētniecības staciju Karalienes Modas Zemē, Antarktīdā, un Himādri pētniecības staciju Svalbārā, Arktikā. Centra galvenais ofiss atrodas Vaškudagamas pilsētā Goas štatā. Centrs dibināts 1998. gada 25. maijā.

## Ārējās saites
* National Centre for Antarctic and Ocean Research
Bruņenes muiža

thumb|250px|Bruņenes muižas kungu māja 20. gadsimta sākumā.
**Bruņenes muižas** (), arī **Bruņas muižas**, kungu māja atrodas Bruņu ezera krastā Augšdaugavas novada Skrudalienas pagasta Bruņenē. Līdz 1920. gada agrārajai reformai muiža piederēja Līvenu dzimtai. Tagad ēkā atrodas privatizēti dzīvokļi un ēka atrodas nožēlojamā stāvoklī.

## Vēsture
Bruņenes kungu māja celta klasicisma stilā 18. gadsimtā, tās centrālais apjoms ir augstāks un masīvāka nekā malējie. 19. gadsimta beigās ēka pārbūvēta un tās apdarē izmantoti neogotikai raksturīgi elementi - logailu arhivoltas, arkatūra. Pēc agrārās reformas ēkā bija iekārtota skola, pēc Otrā pasaules kara vietējā sovhoza dzīvokļi un patērētāju savienības veikals.

## Muižas ansamblis
Līdz mūsdienām saglabājušies 19. gadsimtā celtie muižas staļļi un laukakmeņu mūra saimniecības ēkas.

## Atsauces
Glubčices apriņķis

**Glubčices apriņķis** () ir apriņķis Polijā, Opoles vojevodistē. Robežojas ar Opoles vojevodistes Prudņikas un Keņdzežinas-Kozles apriņķiem, Silēzijas vojevodistes Racibožas apriņķi, kā arī Čehiju.

## Apskates objekti
*Glubčices Marijas baznīca (*Kościół Narodzenia Najświętszej Maryi Panny w Głubczycach*)
*Glubčices rātsnams (*Ratusz w Głubczycach*)

## Galerija

2012-04_Głubczyce_06.jpg|Glubčices Marijas baznīca
Ratusz_miejski_i_kolumna_maryjna_Głubczyce.jpg|Glubčices rātsnams
Baborova

**Baborova** (), vēsturiski arī **Bauervica** (), ir pilsēta Polijas dienvidos, Opoles vojevodistē.

18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.

## Atsauces
1614. gads Latvijā

thumb|315px|Polijas-Lietuvas un Zviedrijas cīņas par dominanci (1585–1629)
Šajā lapā ir apkopoti **[[1614]]. gada notikumi** **[[Latvija|Latvijā]]**, kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā, bet Vidzemes un Latgales vēsturiskās zemes Pārdaugavas Livonijas hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Šajā laikā pēc pamiera nolēgšanas līdz 1617. gadam bija pierimis poļu-zviedru karš starp Polijas-Lietuvas kopvalsts un Zviedrijas karalistes karaspēkiem.
## Valdnieki
* Livonijas lielhercogs skaitījās Polijas karalis un Lietuvas lielkņazs Sigismunds III Vāsa.

* Kurzemes un Zemgales hercogistes Kurzemes daļu pārvaldīja Vilhelms Ketlers, bet Zemgales un Sēlijas daļu viņa brālis Frīdrihs Ketlers.
## Notikumi
### Nezināms laiks vai visa gada laikā
* Livonijas bīskaps Oto Šenkings nodibināja Cēsīs pastāvīgu jezuītu rezidenci, nododams jezuītiem vienu no Cēsu baznīcām un ierādīdams rezidences telpas, kā arī piešķirdams ikgadējo pensiju.

* Par hercoga Vilhelama Ketlera līdzekļiem tika iesākta Saldus pirmās mūra baznīcas celtniecība.

* Tika pabeigta Tērvetes Kalnamuižas luterāņu baznīcas celtniecība.

* Bauskā vācu draudzei piederošajai Sv. Gara luterāņu baznīcai rietumu galā tika piebūvēts mūra tornis.

* Mollīna tipogrāfija Rīgā izdeva 8 jaunas grāmatas.

### Jūnijs
* 5. jūnijs — salutējot par godu poļu karavadonim Jānim Kārlim Hodkevičam, sprādzis kāds lielgabals, kā rezultātā bojā gājis lielgabalnieks.

## Kultūra
* Mollīna tipogrāfijā Rīgā tika izdots Daniela Hermaņa darbu kopizdevums "Poemata".

## Zinātne
* Ertmanis Tolgsdorfs izdeva Rīgas Marijas Magdalēnas sieviešu klostera vēsturi (vācu valodā).

## Dzimuši
## Miruši
2011. gada Brazīlijas Grand Prix

**2011. gada [[Brazīlijas Grand Prix|Brazīlijas ''Grand Prix'']]** izcīņa notika 27. novembrī Brazīlijā. Tas bija pēdējais 2011. gada F1 sezonas posms. Vienīgo uzvaru sezonā izcīnīja Marks Vebers, aiz sevis atstājot komandas biedru Sebastianu Vetelu un Džensonu Batonu.

## Kvalifikācija

## Sacīkste
Jaunbornes muiža

thumb|250px|Jaunbornes muižas kungu māja 1927. gadā

**Jaunbornes muižas** () kungu māja atrodas Augšdaugavas novada Salienas pagasta Jaunbornē. No 1838. gada līdz 1920. gada agrārajai reformai muiža piederēja Dermontu-Sivicku dzimtai.

## Vēsture
Dibināta 1753. gadā uz Bornes (Vecbornes) muižas zemes. 1838. gadā to iegādājās fon Dermonti-Sivicki (*Dermont-Siwicki*). 
Jaunbornes kungu māju cēlis K.J.J. Dermonts-Sivickis 19. gadsimta sākumā kā vienkārša apjoma ēku ar augstu un stāvu divslīpņu jumta daļu. 
19. gadsimta otrajā pusē ēkai uzcēla neogotisku piebūvi ar pusloka stilam raksturīgām dekoratīvās apdares detaļām.

Pirmā pasaules kara laikā ēkas iekštelpas tika izpostītas. 1930. gados tās īpašnieks bija kāds Latvijas armijas virsnieks, kas telpas izdeva rentniekiem. 1990. gados ēka pārbūvēta.

## Muižas ansamblis
Līdz mūsdienām saglabājusies no laukakmeņiem un sarkaniem ķieģeļiem celta kalpu māja ar daļēji aizmūrētiem logiem. Muižas klētij saglabājušās tikai sienas ar maziem pusapļu formas lodziņiem garensienu augšējā daļā. Netālu atrodas uz liela laukakmens no ķieģeļiem mūrēts krucifikss.

## Atsauces
Jugnu

**Jugnu** () ir Indijas nanopavadonis, kas paredzēts Zemes novērošanai un tehnoloģiju izmēģināšanai. To izgatavojuši studenti no Kanpuras Indijas tehnoloģiju institūta (*Indian Institute of Technology Kanpur*). Tas palaists orbītā 2011. gadā.

Kosmiskais aparāts izgatavots pēc Cubesat 3U specifikācijas ar masu aptuveni 3 kg un izmēriem 10 × 10 × 32 cm. 

Primārais *Jugnu* instruments ir *Micro Imaging System* — tuvā infrasarkanā starojuma mikrokamera, ar kuru var novērot veģetāciju. Tajā ir arī GPS uztvērējs telpiskās pozīcijas noteikšanai, kā arī mikromehāniskā inerciālā mērīšanas ierīce.

## Lidojuma gaita
*Jugnu* tika palaists  05:31 UTC ar nesējraķeti PSLV-C18 no Satiša Dhavana kosmosa centra. Tas bija sekundārā krava pavadonim *Megha-Tropiques* un kopā ar to tika palaisti nanopavadoņi: SRMSAT, VesselSat1.

## Ārējās saites
* IIT Kanpur vietnē
* ''Jugnu'' jaunumi IIT Kanpur vietnē
1260. gads

**1260. gads** () bija garais gads, kas pēc Jūlija kalendāra sākās ceturtdienā.

## Notikumi
* 13. jūlijs — Durbes kauja: žemaišu un kuršu karaspēki bez Lietuvas dižkunigaitijas karaļa Mindauga piekrišanas smagi sakāva krustnešus un viņu sabiedrotos prūšus.
* 3. septembris — mameluki sakāva mongoļu karaspēku.

### Nezināms datums
* Gada sākumā notika kauja pie Dobes.
* Gada sākumā notika kauja pie Jurbarkas.
* Vasarā pēc Durbes kaujas notika kuršu sacelšanās pret vācu virskundzības.

## Dzimuši

* *datums nezināms*
** Meistars Ekharts (*Meister Eckhart*), vācu mistikis un filozofs (miris 1327.)
* *iespējams*
** Dučo di Buoninseņa, itāliešu mākslinieks (miris 1318. vai 1319.)
** Vladislavs I Elkonītis, Polijas karalis (miris 1333.)
** Vītenis, Lietuvas dižkunigaitis (miris 1316.)

## Miruši
* *datums nezināms*
** Lengvīns, Nalsenes kunigaitis
** Burhards fon Hornhūzens, Livonijas ordeņa mestrs
Ričards Dokinss

**Klintons Ričards Dokinss** (; dzimis ) ir britu etologs, evolucionārais biologs un rakstnieks. Laikā no 1995. līdz 2008. gadam bija Oksfordas Universitātes Sabiedrības izpratnes par zinātni profesors.

Kļuvis pazīstams ar savu 1976. gada grāmatu *The Selfish Gene*, kas popularizēja uz gēniem centrētu evolūcijas teoriju. 1982. gadā ar grāmatu *The Extended Phenotype* R. Dokinss parādīja evolucionārās bioloģijas koncepciju. Tāpat pazīstamas ir viņa grāmatas *The Blind Watchmaker* (1986) un *The God Delusion* (2006) (latviešu valodā izdota 2014. gadā, *Dieva delūzija*). Strādājis arī Kalifornijas Universitātē Bērkli. Ir Londonas Karaliskās sabiedrības (*Royal Society*) loceklis. Ietekmējies no tādiem zinātniekiem kā Čārlza Darvina, Ronalda Fišera, Džordža Viljamsa, V. D. Hamiltona, Denjela Deneta un Bērtranda Rasela. Par savu darbu ir saņēmis vairākus dažāda mēroga apbalvojumus.

## Ārējās saites

*
Svētais Bartolomejs

**Svētais Bartolomejs** jeb **Svētais Bērtulis** (, ; dzimis 1. gadsimtā, miris 1. gadsimtā) bija viens no 12 apustuļiem. Tiek uzskatīts par Armēnijas apustuli. Tradicionāli arī tiek saistīts ar ceļojumu uz Indiju. Miris mocekļa nāvē, visizplatītākā nāves versija - viņam nodīrāja ādu, pēc tam sita krustā.

## Ārējās saites
Čigānu valoda

**Čigānu valoda** (*romani ćhib*), arī **romu valoda**, ir indoeiropiešu valodu saimes indoirāņu valodu atzara valoda, ko lieto čigānu diasporai piederīgie iedzīvotāji visā pasaulē.

Saskaņā ar *Ethnologue* datiem, septiņas dažādas čigānu valodas variācijas ir pietiekami atšķirīgas, lai tās varētu tikt uzskatītas par atsevišķām valodām. Čigānu valoda nevienā no pasaules valstīm nav kā valsts oficiālā valoda, taču Vācijā tai ir minoritātes valodas statuss. Čigānu valodas pratēju skaits tiek lēsts ap 2,5 miljoniem.

## Rakstība
Čigāni parasti lieto to tautu rakstību, kuru vidū viņi dzīvo.

### Latīņu
Bijušajā Dienvidslāvijā izmantoja latīņu alfabētu: A a, Ä ä, B b, C c, Č č, Kj kj, D d, Gj gj, Dž dž dž, E e, F f, G g, H h, X x, I i, J j, K k, L l, Lj lj, M m, N n, Nj nj, O o, P p, Q q, R r, S s, Š š, T t, U u, V v, Z z, Ž ž. Šis ir alfabēts, ko izmanto "kopējā romu valodas" projektā.

### Kirilica
20. gadsimta 20. un 30. gados PSRS tika mēģināts izveidot literāru romu valodu, ko noteica agrīnās Padomju Savienības nacionālā politika, kas centās atbalstīt mazo tautu kultūru. Par pamatu tika izmantota krievu romu etniskās grupas valoda, papildinot to ar literārajiem aizguvumiem no citiem dialektiem. Domājams, ka šāda izvēle tika izdarīta tāpēc, ka krievu čigāni, no kuriem daudziem bija pamatizglītība un kuri bija vairāk pakļauti boļševistiskajai ideoloģijai, bija asimilējušies visvairāk. Saskaņā ar boļševiku politiku pirmsrevolūcijas laikā apspiesto mazo tautu kultūrai līdz ar jaunās varas iestāšanos bija jākļūst sociālistiskai pēc satura, saglabājot nacionālo formu. Marksisma-ļeņinisma literatūras, Ļeņina un vēlāk Staļina runu un partijas rezolūciju tulkojumi tika izdoti jaunajā literārajā romu valodā un nosūtīti uz kolhoziem. Tika publicēts arī daudz oriģinālliteratūras, kas sākotnēji bija rakstīta romu valodā. Tomēr kopumā šīs darbības mērogs bija nenozīmīgs.

PSRS romi kopš 1927. gada lietoja alfabētu, kura pamatā bija krievu alfabēts, pievienojot burtu **Ґ ґ** un bez **Щ щ** un **ъ** (krievu romu dialekts).

Krievu čigānu dialekta alfabēts:

### Dēvanāgarī
Romu valodas rakstīšanai tiek mēģināts izmantot uz dēvanāgarī balstītu rakstību. Tās piekritēji uzskata, ka šī rakstība ir vispiemērotākā indiešu valodu, tostarp romu valodas, fonēmu sastāvam un tipoloģijai. Konkrēti, devanagari jau agrāk tika izmantots kā alternatīvs rakstības veids romu Vikipēdijā. Tajā pašā laikā daudzi pratēji uzskata, ka dēvanāgarī rakstības izmantošana ir mākslīga un praktiski neērta.

## Atsauces

## Ārējās saites
Eikalipti

**Eikalipti** (*Eucalyptus*) ir miršu dzimtas mūžzaļu koku ģints. Ir sastopamas vairāk nekā 700 dažādas eikaliptu sugas, galvenokārt Austrālijā, vēl mazā skaitā tie ir sastopami Jaungvinejā un Indonēzijā, savukārt *Eucalyptus deglupta* ir sastopami ziemeļu Filipīnās. Tā ir vienīgā eikaliptu suga, kas atrasta ziemeļu puslodē. Eikaliptu sugas tiek kultivētas tropos un subtropos Amerikā, Eiropā, Āfrikā, Vidusjūras baseina reģionā, Vidējos Austrumos, Ķīnā un Indijas subkontinentā. No eikaliptiem iegūst medicīnā un tehnikā izmantojamu ēterisko eļļu. Eikaliptu lapas ir galvenā koalu barība.

## Atsauces

## Ārējās saites

* ''Neslimo.lv'' informācija
Haņi

**Haņi** (, ) ir tauta Āzijā. Tas ir lielākais etnoss pasaulē. Par haņiem uzskata tos ķīniešus, kam dzimtā ir ķīniešu valoda. 92% procenti Ķīnas iedzīvotāju ir haņi, tāpat arī 98% — Taivānas iedzīvotāju, 78% — Singapūras iedzīvotāju un aptuveni 20% visas pasaules iedzīvotāju. Etnosa nosaukums cēlies no Haņu dinastijas nosaukuma. Haņu vēsture lielā mērā sasaucas ar Ķīnas vēsturi.

## Atsauces

## Ārējās saites
Ivans Kasutins

**Ivans Kasutins** (; dzimis 1986. gada 17. oktobrī) ir krievu hokejists, vārtsargs. Pašlaik (2017) spēlē Kontinentālās hokeja līgas kluba Ņižņekamskas "Ņeftehimik" rindās.

## Spēlētāja karjera
Savas hokejista gaitas Kasutins uzsāka Jaroslavļā, "Lokomotiv" sistēmā spēlējot līdz pat 2005. gadam. 2005.—06. sezonā Ivans uzsāka profesionālā spēlētāja karjeru, Penzas "Disel" rindās spēlējot Krievijas Augstākajā līgā. No 2006. līdz 2008. gadam Kasutins spēlēja Krievijas Superlīgas kluba Maskavas "CSKA" sastāvā.

2008. gadā Ivans pievienojās Ņižņekamskas "Ņeftehimik" vienībai, 2009.—10. sezonas izslēgšanas kārtā uzrādot labāko vārtsarga statistiku līgā un tiekot atzīts par KHL marta labāko vārtsargu. 2011. gada vasarā Kasutins pārgāja uz Maskavas "Spartak", taču sezonas gaitā tika aizmainīts uz Kazaņas "Ak Bars".

2012.—13. gada sezonu Kasutins uzsāka Čehovas "Vitjaz", taču janvāra izskaņā pievienojās Sanktpēterburgas SKA vienībai. Pēc sezonas beigām SKA vārtsargu aizmainīja uz Čerepovecas "Severstal" vienību. Sezonas vidū no "Severstal" Kasutins tika aizmainīts jau uz Ņižņijnovgorodas "Torpedo" rindām.

## Ārējās saites
Kērda krasts

**Kērda krasts** () ir Austrumantarktīdas piekrastes daļa Kotsu Zemē Vedela jūras krastā. Stiepjas no Stenkomas-Vilsas glečera ziemeļaustrumos līdz Heisa glečeram dienvidrietumos. Kopējais piekrastes garums ap . Ziemeļaustrumos robežojas ar Princeses Martas krastu Karalienes Modas Zemē, dienvidrietumos — ar Luitpolda krastu Kotsu Zemē. Piekrastes lielāko daļu aizņem Branta šelfa ledājs, uz kura izvietojusies Apvienotās Karalistes polārstacija Haleja.

Gar Kērda krastu 1915. gada janvārī kuģoja Ernests Šekltons ar kuģi *Endurance* un nosauca to par godu ekspedīcijas aizgādnim seram Džeimsam Kērdam* (James Caird)*.

## Atsauces
TacSat-4

thumb|''TacSat-4'' ar atvērtu antenu izmēģinājumu laikā
**TacSat-4** jeb *Tactical Microsatellite Innovative Naval Prototype* (*INP*) ir ASV militārs sakaru pavadonis no eksperimentālo kosmisko aparātu programmas TacSat. Tas palaists 2011. gadā. Misiju vada Jūras kara flotes pētniecības laboratorija (*Naval Research Laboratory*, *NRL*). Derīgo kravu finansē Jūras kara flotes pētniecības birojs (*Office of Naval Research* *ONR*).

*TacSat-4* ir apgādāts ar 3,8 m diametra antenu, kas darbojas 10 ultraaugsto frekvenču diapazonu kanālos. Pavadonis atrodas augsti eliptiskā orbītā (periods aptuveni 4 stundas), kas dod iespēju ar to sazināties no augstiem platuma grādiem; ar sakaru seansiem līdz divām stundām orbītas vijuma laikā.

## Atsauces
ASV augstākā futbola līga

**ASV augstākā futbola līga** (, **MLS**) ir vadošā futbola līga Amerikas Savienotajās Valstīs. To pārvalda *United States Soccer Federation*. Pašlaik līgā spēlē 29 klubi — 26 no ASV un trīs no Kanādas. ASV augstākā futbola līga tika dibināta 1993. gadā kā daļa no ASV pieteikuma 1994. gada FIFA Pasaules kausa rīkošanai. Pirmā MLS sezona tika aizvadīta 1996. gadā, tajā piedalījās 10 klubi. Katra sezona tiek aizvadīta no marta līdz novembrim. Sākumā katra komanda aizvada 34 spēles regulārajā sezonā. 14 labākie klubi kvalificējās izslēgšanas spēlēs, kas noslēdzas ar MLS kausa izcīņu. Pašreizējie (2025) MLS čempioni ir Maiami "Inter".

## Komandas

thumb|Iepriekš izmantotais MLS logo
## Atsauces

## Ārējās saites
*
2013. gada Bērnu Eirovīzijas dziesmu konkurss

**2013. gada [[Bērnu Eirovīzijas dziesmu konkurss]]** bija 11. konkurss pēc kārtas. Šis Bērnu Eirovīzijas dziesmu konkurss norisinājās Ukrainā. Ukrainā Bērnu Eirovīzijas dziesmu konkurss norisinājās jau otro reizi (pirmā reize bija 2009. gadā). 2013. gada konkursā dalību atsauca 3 valstis, Albānija, Beļģija un Izraēla. Atgriezās 2 valstis, Maķedonija un Malta un debitēja 1 valsts — Sanmarīno. Par 2013. gada uzvarētājiem kļuva Gaija Kaučī no Maltas ar dziesmu "The start".

## Dalībvalstis
2013. gada Bērnu Eirovīzijas dziesmu konkursā dalību bija apstiprinājušas 12 valstis:

## Balsošanas tabula
thumb|right|300px|Pirmo vietu ieguvēji no Ukrainas, Maltas un Baltkrievijas

### 12 punkti

## Citas valstis
*  — 2013. gada 27. septembrī Albānija delegācijas direktors Klerts Durajs paziņoja, ka Albānija nepiedalīsies 2013. gada konkursā dēļ finanšu un organizatoru grūtību dēļ.
* — Flāmu raidorganizācijas (VRT) īpašnieks Ketnet, paziņoja, ka Beļģija nepiedalīsies 2013. gada konkursā, un tā vietā koncentrējoties radot jaunus mūziķus Beļģijā.
* — Bulgārijas raidorganizācija (BNT) paziņoja, ka Bulgārija neatgriezīsies 2013. gada konkursā.
*  — Grieķijas raidorganizācija paziņoja, ka Grieķija nepiedalīsies 2013. gada konkursā, jo jaunā raidorganizācija vel nav pilntiesīga EBU biedrs, bet ja viņi kļūs pilntiesīgi EBU biedrs tad Grieķija varētu atgriezties 2014. gada konkursā.
*  — Horvātijas raidorganizācija paziņoja, ka viņi neatgriezīsies Bērnu eirovīzijas dziesmu konkursā. Kaut arī viņi bija apsvēruši būt kā 13. valsts šajā konkursā, bet viņi pateica ka konkursā jau piedalās 12 brīnišķīgas valstis un par to viņi ir ļoti laimīgi.
*  — 2013. gada 21. oktobrī Izraēlas raidorganizācija paziņoja ka viņi nepiedalīsies 2013. gada Bērnu Eirovīzijas dziesmu konkursā.
*  — Kipras raidorganizācija paziņoja ka viņi neatgriezīsies 2013. gada Bērnu eirovīzijas dziesmu konkursā finanasiālu grūtību dēļ.
*  — Lielbritānijas raidorganizācija paziņoja ka viņiem nav intereses atgriezties Bērnu Eirovīzijas dziesmu konkursā šogad, bet viņi cer atgriezties 2014. gada konkursā.
* — Lietuvas raidorganizācija paziņoja, ka Lietuva nepiedalīsies 2013. gada konkursā ekonomikas apsvērumu dēļ, kā arī pašreizējo noteikumu dēļ.
* — Latvijas raidorganizācija Latvijas Televīzija (LTV), paziņoja, ka Latvija nevarēs atgriezties 2013. gada konkursā finansiālu problēmu dēļ.
*  — Norvēģijas raidorganizācija, paziņoja, ka viņi neatgriezīsies 2013. gada Bērnu Eirovīzijas dziesmu konkursā, bet viņi domā atgriezties 2014. gada konkursā.
* — Portugāles raidorganizācija (RTP), paziņoja, ka viņi neatgriezīsies  2013. gada Bērnu eirovīzijas dziesmu konkursā, sakarā ar Little Singers Gala Figueira da Foz atgriešanos kas sāksies augustā.
*  — Spānijas raidorganizācija (TVE), paziņoja, ka viņi neatgriezīsies 2013. gada Bērnu Eirovīzijas dziesmu konkursā, jo viņiem neapmierina konkursa noteikumi, bet ja tie tiks pārmainīti tad viņi iespējams varētu atgriezties konkursā.

## Atsauces
Getingene

**Getingene** () ir pilsēta Lejassaksijas federālajā zemē, Vācijā. Tas ir Getingenes rajona administratīvais centrs. Cauri pilsētai plūst Leines upe. 2010. gada nogalē pilsētā dzīvoja 121 tūkstotis cilvēku. Pilsēta tika dibināta starp 1150. un 1200. gadu. Pilsēta ir pazīstama ar tajā esošo Getingenes Universitāti, kas tika dibināta 1734. gadā.

## Atsauces

## Ārējās saites

*
Ogasta (Meina)

**Ogasta** () ir pilsēta ASV, Meinas štata un Kenebeka apgabala administratīvais centrs. Šis ir vistālāk uz austrumiem novietojies štatu administratīvais centrs visā ASV. Saskaņā ar 2010. gada ASV tautas skaitīšanas datiem, Ogastā dzīvo  cilvēki, tādējādi tas ir trešais mazākais ASV štatu administratīvais centrs pēc Montpīljeras (Vērmonta) un Pīras (Dienviddakota). Caur pilsētu plūst Kenebeka upe. Ogastā atrodas Meinas Universitātes Ogastas nodaļa (*University of Maine at Augusta*). Pirmie iedzīvotāji šeit ienāca 17. gadsimta pirmajā pusē.

## Atsauces

## Ārējās saites

*
Luitpolda krasts

**Luitpolda krasts** (, ) ir Austrumantarktīdas piekrastes daļa Kotsu Zemē Vedela jūras krastā. Stiepjas no Heisa glečera ziemeļaustrumos līdz Filhnera šelfa ledājam dienvidrietumos. Kopējais piekrastes garums ap . Ziemeļaustrumos robežojas ar Kērda krastu. Krasta dienvidu galā pie robežas ar šelfa ledāju izvietojusies Argentīnas polārstacija Belgrano II.

Krastu atklāja Vilhelma Filhnera Vācijas antarktiskā ekspedīcija (1911—1912) un nosauca par godu Bavārijas princim-reģentam Luitpoldam par **Prinča-reģenta Luitpolda Zemi**.

## Atsauces
Rēgensburga

**Rēgensburga** () ir pilsēta Bavārijas federālajā zemē, Vācijā. Tas ir Augšpfalcas reģiona administratīvais centrs. Pilsētas centrs ir iekļauts UNESCO Pasaules mantojuma objektu sarakstā. Pirmās apmetnes pilsētas teritorijā tika ierīkotas jau Akmens laikmetā. Senajā Romā tā bija apdzīvota vieta ar nosaukumu *Castra Regina*. Otrā pasaules kara laikā pilsēta tika bombardēta, taču atšķirībā no citām lielajām Vācijas pilsētām, tā netika izpostīta.

## Atsauces

## Ārējās saites

*
Karaliskie pingvīni

**Karaliskie pingvīni**, **karalisko pingvīnu ģints** (*Aptenodytes*) ir viena no pingvīnu dzimtas (*Spheniscidae*) ģintīm. Šajā ģintī ir 2 mūsdienās dzīvojošas sugas.

Abas sugas mājo Dienvidu okeānā. Turklāt imperatorpingvīns ir vistālāk uz dienvidiem dzīvojošais pingvīns pasaulē. Tas sastopams Antarktīdā un tuvējās salās.

## Evolūcija
[thumb|left|250px|Karaliskie pingvīni [Posesionas salā]]
Analizējot morfoloģiskos un molekulāros pētījumus, zinātnieki secinājuši, ka karalisko pingvīnu ģints (*Aptenodytes*) ir vissenākā no visām pingvīnu dzimtas ģintīm. Visas pārējās ģintis ir attīstījušās un atdalījušās no karaliskajiem pingvīniem. DNS dati liecina, ka dalīšanās notikusi apmēram pirms 40 miljoniem gadu. Ņemot vērā šo vēsturisko pingvīnu sugu attīstību, mūsdienu ģintis tiek izdalītas, ņemot vērā pingvīnu uzvedības modeļus.

## Izskats un īpašības
Karaliskie pingvīni ir lielākie pingvīni visā pingvīnu dzimtā. Vislielākais ir imperatorpingvīns (*Aptenodytes forsteri*), kura ķermeņa garums sasniedz 1,3 metrus, bet masa 45 kg. Toties karaliskais pingvīns (*Aptenodytes patagonicus*) ir otrs lielākais dzimtā. Tā ķermeņa garums var sasniegt 90 cm, bet masa 15 kg.

Tie barojas ar nelielām zivtiņām, vēžveidīgajiem un kalmāriem. Vasaras periodā tie barojas seklākos ūdeņos, bet ziemā dziļākos.

## Sistemātika
***Karalisko pingvīnu ģints** (*Aptenodytes*)
** Karaliskais pingvīns (*Aptenodytes patagonicus*)
** Imperatorpingvīns (*Aptenodytes forsteri*)

## Atsauces

## Ārējās saites

* Zinātnieki: Klimata pārmaiņas var kļūt liktenīgas karaliskajiem pingvīniem
* ARKive: King penguin (Aptenodytes patagonicus)
* ARKive: Emperor penguin (Aptenodytes forsteri)
ASV Bruņotie spēki

**ASV Bruņotie spēki** () ir Amerikas Savienoto Valstu bruņotie spēki. ASV Bruņoto spēku sastāvā ietilpst: armija (*U.S. Army*), jūras kājnieku korpuss (*U.S. Marine Corps*), jūras kara flote (*U.S. Navy*), gaisa spēki (*U.S. Air Force*) un krasta apsardze (*U.S. Coast Guard*) kā arī kosmiskie spēki (*U.S. Space Force*).

Bruņoto spēku virspavēlnieks ir prezidents. Viņš arī ieceļ Bruņoto spēku vadītājus, kā arī aizsardzības sekretāru (*secretary of defence*) un Apvienotās štābu priekšnieku komitejas vadītājus (*Joint Chiefs of the Staff*). Bruņotos spēkus pārvalda Savienoto Valstu Aizsardzības departaments. ASV krasta apsardzi miera laikos vada Dzimtenes drošības departaments (*Department of Homeland Security*), bet kara laikā — Jūras kara flotes departaments (*Department of the Navy*). ASV Bruņoto spēku sastāvā ir cilvēki vecumā no 17 līdz 62 gadiem.
ASV ieņem pirmo vietu valstu uzskaitījumā pēc militārajiem izdevumiem.

## Atsauces

## Ārējās saites
Branta šelfa ledājs

**Branta šelfa ledājs** () ir šelfa ledājs Kērda krastā Kotsu Zemes piekrastē. Ledājs ir ap 165 km garš un no 110 km ziemeļdaļā līdz 65 km dienviddaļā plats. Stiepjas gar Vedela jūras austrumu krastu no Stenkomas-Vilsas glečera mēles ziemeļos līdz Dosonas-Lembtonas glečeram dienvidos. Gar Branta šelfa ledāja austrumu malu, vietā, kur Kotsu Zemes ledus vairogs strauji nolaižas uz šelfa ledāja, 80 km garumā stiepjas Branta leduskritums.

Šelfa ledājs Kērda krastā 1957. gadā tika izraudzīts par vietu Apvienotās Karalistes Starptautiskā ģeofizikas gada Karaliskās biedrības polārstacijai, kas tagad saucas par Haleju. Šelfa ledājs tika nosaukts par godu meteorologam Deividam Brantam *(David Brunt)*, kas kā Karaliskās biedrības sekretārs bija atbildīgs par šīs ekspedīcijas organizēšanu.

## Atsauces